CELEX: 32015D1788
Language: da
Date: 2015-10-01 00:00:00
Title: Rådets afgørelse (EU) 2015/1788 af 1. oktober 2015 om forlængelse af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien

7.10.2015   
            
            
               DA
            
            
               Den Europæiske Unions Tidende
            
            
               L 260/18
            
         RÅDETS AFGØRELSE (EU) 2015/1788
   af 1. oktober 2015
   om forlængelse af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186 sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:
   
               (1)
            
            
               Rådet godkendte ved afgørelse 2002/648/EF (2) indgåelsen af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien (3) (»aftalen«).
            
         
               (2)
            
            
               I aftalens artikel 11, litra b), fastsættes det, at aftalen indgås for en periode på fem år og kan forlænges efter fælles overenskomst mellem parterne. Ved Rådets afgørelse 2009/501/EF (4) blev aftalen fornyet for en yderligere periode på fem år og udløber den 17. maj 2015.
            
         
               (3)
            
            
               Aftalens parter mener, at en hurtig forlængelse af aftalen ville være i begges interesse.
            
         
               (4)
            
            
               Den forlængede aftale bør indholdsmæssigt være identisk med aftalen.
            
         
               (5)
            
            
               Som følge af Lissabontraktatens ikrafttræden den 1. december 2009 træder Den Europæiske Union i stedet for og efterfølger Det Europæiske Fællesskab.
            
         
               (6)
            
            
               Forlængelsen af aftalen bør godkendes på Unionens vegne —
            
         VEDTAGET DENNE AFGØRELSE:
   Artikel 1
   Forlængelsen af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien for endnu en femårsperiode godkendes herved på Den Europæiske Unions vegne.
   Artikel 2
   Formanden for Rådet meddeler på Unionens vegne regeringen for Republikken Indien, at Unionen har afsluttet de interne procedurer, som er nødvendige for forlængelse af aftalen, jf. aftalens artikel 11, litra b).
   Artikel 3
   Formanden for Rådet afgiver på Unionens vegne følgende notifikation til regeringen for Republikken Indien:
   
      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra den nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union«.«
   
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 1. oktober 2015.
      
         
            På Rådets vegne
         
         E. SCHNEIDER
         
            Formand
         
      
   
   
      (1)  Endnu ikke offentliggjort i EUT.
   
      (2)  Rådets afgørelse 2002/648/EF af 25. juni 2002 om underskrivelse af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien (EFT L 213 af 9.8.2002, s. 29).
   
      (3)  Aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien (EFT L 213 af 9.8.2002, s. 30).
   
      (4)  Rådets afgørelse 2009/501/EF af 19. januar 2009 om indgåelse af en aftale om forlængelse af aftalen om videnskabeligt og teknologisk samarbejde mellem Det Europæiske Fællesskab og regeringen for Republikken Indien (EUT L 171 af 1.7.2009, s. 17).